《癸未生日》
宋代·苏辙

我生本无生，安有六十五。
生来逐世法，妄谓得此数。
随流登中朝，失脚堕南土。
人言我当喜，亦言我当惧。
我心终颓然，喜惧不入故。
归来二顷田，且复种禾黍。
或疑颍川好，又使汝南去。
汝南亦何为，均是食粟处。
儿言生日至，可就睢昙语。
平生不为恶，今日安所诉。
老聃西入胡，孔子东归鲁。
我命不在天，世人汝何预。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。